hotchpotch/miracl-hf-unified huggingface dataset:
गूगल स्काई
गूगल स्काई, गूगल के गूगल अर्थ की एक सुविधा है और "www.google.com/sky" पर एक ऑनलाइन स्काई/आउटर स्पेस व्यूअर है। यह स्काई दृश्यों को दिखाता है जो हब्बल दूरबीन के अंतरिक्ष तस्वीरों के सहयोग से बना होता है। इसे 27 अगस्त 2007 को बनाया गया था।
पहले गूगल स्काई संस्करण को गूगल अर्थ नामक आभासी ग्लोब पर बनाया जाना था। इसकी विशेषताएं हैं कई परतें, जो पृथ्वी मोड के समान हैं। यह गूगल अर्थ क्षेत्र के भीतरी भाग में चित्रों द्वारा प्रतिचित्रित है, जिसमें उत्तर और दक्षिण ध्रुव गूगल स्काई के दो ध्रुवों के साथ चलती हैं, इसे केंद्र से अंदर से बहर की ओर देखने पर देखा जा सकता है। यह वर्तमान में माइक्रोसॉफ्ट (Microsoft) के वर्ल्डवाइड टेलीस्कोप से प्रतिस्पर्धा का सामना कर रहा है।गूगल स्काई का एक इंटरनेट संस्करण भी चलाता है, जो गूगल अर्थ अनुप्रयोग की लोकप्रियता के प्रतिक्रिया में बनाया गया था। गूगल स्काई वेबसाइट की शुरुआत 13 मार्च 2008 को गूगल लाट लौंग ब्लॉग में गूगल सॉफ्टवेयर इंजीनियर माइकल वेइस-मलिक द्वारा एक लेख में पोस्ट किया गया। यह किसी भी वेब ब्राउज़र और ऑपरेटिंग सिस्टम से अभिगम्य है और 26 भाषाओं में में उपलब्ध है (दाएं से बाएं भाषाओं का समर्थन करने के लिए पहला गूगल मैप उत्पाद). ये डिएगो गविनोविच द्वारा कोडित किया गया था, जो ब्यूनस आयर्स से आये लैटिन अमेरिका के कोड जाम फाइनलिस्ट हैं और जो अन्य इंजीनियरों की मदद से अपने 20% समय में एक सर्दियों की इंटर्नशिप करने के लिए गूगल से शामिल हुए.
विशेषताओं में शामिल हैं:
उमेश मोहन धवन
उमेश मोहन धवन एक महान लघुकथा तथा हाइकू लेखक हैं। उनकी अनेक लघुकथायें तथा हाइकू विभिन्न पत्र पत्रिकाओं में तथा इंटरनेट की अनेक साइटों पर प्रकाशित होते रहते हैं।
नाम : उमेश मोहन धवन जन्म : २०। ०१। १९५९ शिक्षा : एम. काम।  प्रकाशन :अनेक उच्चस्तरीय पत्रों पत्रिकाओं में लघुकथाओं तथा हाइकुओं का अनवरत प्रकाशन  कृतियां : लघुकथा संग्रह पीर परायी (प्रकाशनाधीन) संप्रति : यूनियन बैंक ऑफ इंडिया में प्रबंधक के पद पर कार्यरत
काछार जिला
काछार जिला (असमिया: কাছাৰ काछार सिलेटी : ꠇꠣꠍꠣꠠ , बांग्ला : কাছাড় "काछाड़), भारतीय राज्य असम का एक जिला है। जिले का मुख्यालय सिलचर है। जिले में तीन मुख्य नगर हैं- सिलचर, लखीपुर (लक्ष्मीपुर) तथा सोनाई।
राष्ट्रीय सिन्धी भाषा संवर्धन परिषद
राष्ट्रीय सिन्धी भाषा संवद्धन परिषद (एनसीपीएसएल) मानव संसाधन विकास मंत्रालय, उच्चतर शिक्षा विभाग के अंतर्गत पूर्ण रूप से वित्तपोषित एक स्वायत्तशासी संगठन है। इसका मुख्‍यालय नई दिल्‍ली में है।
एनसीपीएसएल के मुख्य उद्देश्य सिन्धी भाषा का प्रोत्साहन, विकास तथा संवर्धन तथा वैज्ञानिक एवं प्रौद्योगिकी विकास और आज के युग के संदर्भ में विकसित ज्ञान के विचारों को सिन्धी भाषा में उपलब्ध करवाने के लिए कदम उठाने तथा सिन्धी भाषा से संबंधित मुद्दों पर भारत सरकार को सलाह देने तथा इसको भेजे जाने वाली शिक्षा सामग्री पर प्रभाव पैदा करना हैं।
सिन्धी भाषा के संवर्धन तथा विकास के उद्देश्यार्थ संगठन कई योजनाएं संचालित करता है जिनके माध्यम से सिन्धी विद्वानों, लेखकों, गैर-सरकारी संगठनों इत्यादि को सिन्धी भाषा के संवर्धन हेतु सहायता प्रदान की जाती है। संगठन के मुख्य क्रियाकलाप/योजनाएं इस प्रकार है:
(i) सिन्धी भाषा से संबंधित कुछ चुनिंदा प्रोत्साहन क्रियाकलापों हेतु स्वैच्छिक संगठनों को वित्तीय सहायता प्रदान करना।
(ii) साहित्यिक पुस्तकों के लेखन हेतु सिन्धी लेखकों को पुरस्कार प्रदान करना। इस वर्ग के तहत सिन्धी लेखकों को 20,000 रूपये के पाँच पुरस्कार, 50,000 रूपये साहित्यकार सम्मान पुरस्कार के रूप में तथा 50,000 रूपये साहित्य रचना सम्मान पुरस्कार दिये जाते हैं।
(iii) संबंधित वित्त वर्ष के दौरान शैक्षिक संस्थाओं/स्कूलों/कॉलेजों/सार्वजनिक पुस्तकालयों इत्यादि के नि:शुल्क वितरण हेतु सिन्धी पुस्तकों/पत्रिकाओं/सिन्धी भाषा से संबंधित श्रव्य-दृश्य कैसेटों की व्यापक खरीददारी।
(iv) सिन्धी भाषा में पुस्तकों के प्रकाशन एवं खरीददारी हेतु भी वित्तीय सहायता प्रदान की जाती है; और
(v) सिन्धी भाषा अध्ययन कक्षाओं का आयोजन करना।
साधु वासवानी
साधू थांवरदास लीलाराम वासवानी (25 नवंबर 1879 – 16 जनवरी 1966), भारत के शिक्षाविद एवं स्वतंत्रता संग्राम सेनानी थे जिन्होने शिक्षा में "मीरा आन्दोलन" चलाया। उन्होने पुणे में "साधु वासवानी मिशन" की स्थापना की।
साधु वासवानी का जन्म हैदराबाद में २५ नवम्बर १८७९ में हुआ था। अपने भीतर विकसित होने वाली अध्यात्मिक प्रवृत्तियों को बालक वासवानी ने बचपन में ही पहचान लिया था। वह समस्त संसारिक बंधनों को तोड़ कर भगवत भकि्‌त में रम जाना चाहते थे परन्तु उनकी माता की इच्छा थी कि उनका बेटा घर गृहस्थी बसा कर परिवार के साथ रहे। अपनी माता के विशेष आग्रह के कारण उन्होंने अपनी पढ़ाई पूरी की। उनके बचपन का नाम थांवरदास लीलाराम रखा गया। सांसारिक जगत में उन्हें टी. एल. वासवानी के नाम से जाना गया तो अध्यात्मिक लोगों ने उन्हें साधु वासवानी के नाम से सम्बोधित किया।
उन्होंने वर्ष १९०२ में एम.ए.की उपाधि प्राप्त करके विभिन्न कॉलेजों में अध्यापन का कार्य किया। फिर टी.जी.कॉलेज में प्रोफ़ेसर नियुक्त किए गए। लाहौर के दयाल सिंह कॉलेज, कूच बिहार के विक्टोरिया कॉलेज और कलकत्ता के मेट्रोपोलिटन कॉलेज में पढ़ाने के पश्चात वे १९१६ में पटियाला के महेन्द्र कॉलेज के प्राचार्य बने। उन्होने कलकत्ता कॉलेज में प्रवक्ता के रूप में काम किया और उसके बाद स्वतंत्रता संग्राम में कूद पड़े। उन्होने कई पुस्तकों की भी रचना की।
साधु वासवानी ने जीव हत्या बंद करने के लिए जीवन पर्यन्त प्रयास किया। वे समस्त जीवों को एक मानते थे। जीव मात्र के प्रति उनके मन में अगाध प्रेम था। जीव हत्या रोकने के बदले वे अपना शीश तक कटवाने के लिए तैयार थे। केवल जीव जन्तु ही नहीं उनका मत था कि पेड़ पौधों में भी प्राण होते हैं। उनकी युवको को संस्कारित करने और अच्छी शिक्षा देने में बहुत अधिक रूचि थी। वे भारतीय संस्कृति और धार्मिक सहिष्णुता के अनन्य उपासक थे। उनका मत था कि प्रत्येक बालक को धर्म की शिक्षा दी जानी चाहिए। वे सभी धर्मों को एक समान मानते थे। उनका कहना था कि प्रत्येक धर्म की अपनी अपनी विशेषताएं हैं। वे धार्मिक एकता के प्रबल समर्थक थे।
३० वर्ष की आयु में वासवानी भारत के प्रतिनिधि के रूप में विश्व धर्म सम्मेलन में भाग लेने के लिए बर्लिन गए। वहां पर उनका प्रभावशाली भाषण हुआ और बाद में वह पूरे यूरोप में धर्म प्रचार का कार्य करने के लिए गए। उनके भाषणों का बहुत गहरा प्रभाव लोगों पर होता था। वे मंत्रमुग्ध हो कर उन्हें सुनते रहते थे। वे बहुत ही प्रभावषाली वक्ता थे। जब वे बोलते थे तो श्रोता मंत्र मुग्ध हो कर उन्हें सुनते रहते थे। श्रोताओं पर उनका बहुत गहरा प्रभाव पड़ता था। भारत के विभिन्न भागों में निरन्तर भ्रमण करके उन्होंने अपने विचारों को लागों के सामने रखा और उन्हें भारतीय संस्कृति से परिचित करवाया।
साधु वासवानी उस युग में आए जब भारत परतंत्रता की बेडिय़ों में जकड़ा हुआ था। देश में स्वतंत्रता के लिए आन्दोलन हो रहे थे। कोई भी व्यकि्‌त इस आन्दोलन से अपने आपको अलग नहीं रख पाता था। बंगाल के विभाजन के मामले पर उन्होंने सत्याग्रह में भाग ले कर सक्रिय राजनीति में प्रवेश किया। बाद में भारत की स्वतंत्रता के लिए चलाए जा रहे आन्दोलनों में उन्होंने बढ़ चढ़ कर भाग लिया। वे गांधी की अहिंसा के बहुत बड़े प्रशंसक थे। उन्हें महात्मा गांधी के साथ मिल कर स्वतंत्रता आन्दोलन में भाग लेने का अवसर मिला। वे किसानों के हितों के रक्षक थे। उनका मत था कि भूमिहीनों को भूमि दे कर उन्हें आधुनिक तरीके से खेती करने के तरीके बताए जाने चाहिएं। इसके लिए सहकारी खेती का भी उन्होंने समर्थन किया। 16 जनवरी 1966 को उनका निधन हो गया।
महर्षि सांदीपनी राष्ट्रीय वेद विद्या प्रतिष्ठान, उज्जैन
महर्षि सांदीपनी राष्ट्रीय वेद विद्या प्रतिष्ठान की स्थापना अगस्त, 1987 में की गई थी। इसकी स्‍थापना के उद्देश्‍य है - वैदिक अध्ययन की मौखिक परंपरा का संरक्षण, प्रोत्साहन एवं विकास, पाठशालाओं के साथ-साथ अन्य साधनों एवं संस्थानों के माध्यम से वेदों का अध्ययन, अनुसंधान गतिविधियों का सृजन तथा प्रोत्साहन ताकि वेदों में अन्‍त निहित ज्ञान को बाहर निकालना तथा इसे समकालीन आवश्यकताओं से संबद्ध करना, अवसंरचनाओं तथा सूचनाओं का एकत्रीकरण तथा प्रासंगिक सामग्री के संग्रहण तथा विभिन्न माध्यमों एवं विद्वानों के माध्यम से प्रकाशन तथा प्रसार तथा वेदों एवं वैदिक साहित्य में अनुसंधान हेतु छात्रवृत्तियाँ/अध्येत्तावृत्तियां करना।
शेल गैस
शेल गैस (Shale gas) , अवसादी चट्टानों के मध्य पायी जाती है। भारत में उत्तर पूर्व तथा गोंडवाना चट्टानों में शेल गैस की प्रचुर संभावना विद्यमान है। शैल गैस के उत्खनन के लिए भारत में भारतीय गैस प्राधिकार लिमिटेड को तकनीकी शीर्ष संस्था नियुक्त किया गया है।
शैल गैस बालू एवं चूना पत्थर जैसी चट्टानों से पैदा होती है। इन पर दबाव पड़ने से शैल गैस बनती है। जोकि तरल प्राकृतिक गैस की तुलना मे अधिक सस्ती होती है। भारत मे दामोदर बेसिन, बंगाल बेसिन, विंध्य बेसिन मे इसकी उपलब्धता भरपूर मात्रा मे है तथा पूर्वोत्तर के राज्यों मे भी इसके भंडार होने की सम्भावना है। रिपोर्टों के अनुसार शैल गैस उत्पादन की इतनी क्षमता है कि यह विस्व की कुल तेल उत्पादन के 12% तक पहुँच सकती है।  विगत समय मे यू एस ए में तेल की कीमतों मे गिरावट का कारण, शैल गैस के अधिक महत्वपूर्ण माना जा रहा है।  भारत मे 47 ट्रिलियन क्युबिक फीट (टीएफसी) शैल गैस का भंडार स्थित है। शैल गैस का वृहत्तम् विस्तार गोंडवाना शैलों मे पाया जाता है।
भारत मे शेल गैस के संसाधन कैम्बे बेसिन कृष्णा गोदावरी कावेरी बेसिन और विंध्यन बेसिन में पाए गए हैं। शेल गैस मे methen होती है. क्लस्टर बीन्स means ग्वार का उपयोग शेल गैस के निष्कासन मे किया जाता है
मुंबई बंदरगाह
मुंबई बंदरगाह (मराठी: मुंबई बंदर), या "फ्रंट बे", उल्हास नदी के दक्षिणी भाग का मुहाना है, जिसके उत्तरी (और संकरे) हिस्से को ठाणे कोल कहा जाता है। एलिफेंटा का ऐतिहासिक द्वीप इस बंदरगाह के अंतर्गत आने वाले छह द्वीपों में से एक है। यह मुंबई पोर्ट ट्रस्ट (मुंबई पत्तन न्यास) का आवास-स्थल है, जो बंदरगाह के पश्चिमी छोर के दक्षिणी भाग में अवस्थित है।
बंदरगाह का आधिकारिक नाम "Front Bay (फ्रंट बे)" है, यह नाम इसलिए पड़ा क्योंकि मुंबई, बंदरगाह की ओर मुंह किये एक छोटी-सी बस्ती के रूप में विकसित हुई थी। मूल व्यवस्थापन के पीछे का जलाधार, [पूर्व] कोलाबा के द्वीप और बंबई द्वीप के बीच मालाबार हिल के उच्च अंतरीप या प्रायद्वीप तक एक वृत्त-खंड बनाता है, जिसे इसी तरह बैक बे कहा जाता है।
जवाहर लाल नेहरू पोर्ट और नवी मुंबई (नई मुंबई) मुख्य भूमि के पूर्व में अवस्थित है और मुंबई शहर (पहले बम्बई) साल्सेट द्वीप के पश्चिम में बसी है। बंदरगाह अरब सागर के दक्षिण की ओर खुलता है। एलीफेंटा जाने के लिए अपनी जेट्टी (घाट) के साथ गेटवे ऑफ़ इंडिया, साथ ही साथ जिसके मार्ग में भारतीय नौसेना पोत "विक्रांत" का समुद्री संग्रहालय भी है, एक महत्वपूर्ण पर्यटन स्थल बन गया है।
मुंबई उपनगरीय रेलवे प्रणाली की हार्बर लाइन बंदरगाह के पश्चिमी किनारे से होकर गुजरती है।
कच्छ वनस्पति के दलदलों की पंक्ति अधिकतर बंदरगाह के पश्चिमोत्तर और पूर्वी तट की ओर चली गयी है और यह मराल जैसे हजारों प्रवासी पक्षियों सहित वन्य प्राणियों के लिए प्राकृतिक पर्यावरण सम्पन्न प्रवास प्रदान करती हैं। मुंबई महानगरीय क्षेत्र की विशाल जनसंख्या के दबाव और अत्यंत व्यस्त समुद्री व्यापार के कारण, मुंबई हार्बर को भयंकर रूप से प्रदूषित माना जाता है।
बंदरगाह से सटे नालों में भारी धातुओं के प्रवाह का पाया जाना अधिकांश प्रदूषकों के लिए नाबदान (सिंक) के रूप में बंदरगाह का व्यवहार प्रदूषण की इस रिपोर्ट में भी शामिल है।
मुंबई पोर्ट ट्रस्ट (MbPT) (18° अक्षांश 56.3 उत्तर', 72 देशांतर° 45.9'पूर्व) के मध्य भारत के पश्चिम तट पर अवस्थित है और इसके पास 400 km गहरा एक प्राकृतिक बंदरगाह है, जिसका पूर्वी भाग कोंकण की मुख्य भूमि से तथा पश्चिमी हिस्सा मुंबई द्वीप से संरक्षित है।
यह मुंबई शहर के पूर्वी छोर से सटा मुंबई हार्बर के पश्चिमी तट पर अवस्थित है। बंदरगाह दक्षिण दिशा में अरब सागर की ओर खुलता है।
मुंबई शहर के बढ़ते हुए विकास ने, मुम्बई पोर्ट के विकास के पथ में अवरोध खड़ा कर दिया, जिसने 1992 में नवी मुंबई में जेएनपीटी (JNPT) की स्थापना को दिशा दी।
2007-2008 के दौरान MbPT (मुम्बई पोर्ट ट्रस्ट) ने 57 लाख टन से अधिक कार्गो का बोझ संभाला. क्रूज लाइनर आमतौर पर MbPT (मुम्बई पोर्ट ट्रस्ट) की बेलार्ड पियर गोदी में मुंबई का दौरा करता है।
MbPT (मुम्बई पोर्ट ट्रस्ट) की स्थापना 26 जून 1873 को, "बॉम्बे ट्रस्ट पोर्ट" के रूप में की गयी थी। कर्नल जे.ए. बेलार्ड इसके प्रथम अध्यक्ष थे।
तब से, यह भारत के लिए प्रवेश द्वार (गेटवे टू इंडिया) और भारत की वाणिज्यिक राजधानी के रूप में मुंबई के उद्भव में योगदान कारक रहा है।
MbPT (मुम्बई पोर्ट ट्रस्ट) से संलग्न तीन जलाशय डॉक्स (गोदियां) हैं:
कच्चे तेल और पेट्रोलियम उत्पादों को मुम्बई बंदरगाह के एक द्वीप जवाहर द्वीप पर बनी चार जेटियों (jetties), से संभाला जाता है और रसायनों को पीरपाऊ (Pirpau) से नियंत्रित किया जाता है।
MbPT (मुम्बई पोर्ट ट्रस्ट) 63 लंगरवानी विराम-विन्दुओं की सुविधा मुहैया करता है। निवल 100 टन से अधिक के सभी जहाजों के लिए एक पायलट का होना अनिवार्य है।[[श्रेणी:मुम्बई
पर्वतों के प्रकार
सामान्यत: पर्वत चार प्रकार के होते है- इनके दो निम्न प्रकार होते हैं।
अनंत पई
अनंत पई (17 सितम्बर 1929, कार्कल, कर्नाटक — 24 फ़रवरी 2011, मुंबई), जो अंकल पई के नाम से लोकप्रिय थे, भारतीय शिक्षाशास्री और कॉमिक्स, ख़ासकर अमर चित्र कथा श्रृंखला, के रचयिता थे। इंडिया बुक हाउज़ प्रकाशकों के साथ 1967 में शुरू की गई इस कॉमिक्स शृंखला के ज़रिए बच्चों को परंपरागत भारतीय लोक कथाएँ, पौराणिक कहानियाँ और ऐतिहासिक पात्रों की जीवनियाँ बताई गईं। 1980 में "टिंकल" नामक बच्चों के लिए पत्रिका उन्होंने रंग रेखा फ़ीचर्स, भारत का पहला कॉमिक और कार्टून सिंडिकेट, के नीचे शुरू की। 1998 तक यह सिंडिकेट चला, जिसके वो आख़िर तक निदेशक रहे।
दिल का दौरा पड़ने से 24 फ़रवरी 2011 को शाम के 5 बजे अनंत पई का निधन हो गया।
आज अमर चित्र कथा सालाना लगभग तीस लाख कॉमिक किताबें बेचता है, न सिर्फ़ अंग्रेजी में बल्कि 20 से अधिक भारतीय भाषाओं में। 1967 में अपनी शुरुआत से लेकर आज तक अमर चित्र कथा ने 10 करोड़ से भी ज़्यादा प्रतियाँ बेची हैं। 2007 में अमर चित्र कथा ACK Media द्वारा ख़रीदा गया।
कर्नाटक के कार्कल शहर में जन्मे अनंत के माता पिता का देहांत तभी हो गया था, जब वो महज दो साल के थे। वो 12 साल की उम्र में मुंबई आ गए। मुंबई विश्वविद्यालय से दो डिग्री लेने वाले पई का कॉमिक्स की तरफ़ रुझान शुरू से था लेकिन अमर चित्रकथा की कल्पना तब हुई, जब वो टाइम्स ऑफ इंडिया के कॉमिक डिवीजन से जुड़े।
बीरबल दि क्लैवर रानी ऑफ झाँसी झाँसी की रानी टेल्स ऑफ शिव कार्तिकेय गणेश एलीफेंन्टा कृष्ण और शिशुपाल ह्वेन सांग राम शास्त्री गुरू नानक नहुष श्रीरामकृष्ण चन्द्रहास गुरु तेगबहादुर माँ दुर्गा की कहानियाँ कृष्ण की कहानी श्री रामकृष्ण नल-दमयन्ती हनुमान महर्षि दयानंद गणेश विष्णु की कथाएँ स्यमन्तक मणि शिव पार्वती लव-कुश कार्तिकेय कृष्ण और जरासन्ध रुक्मिणी परिणय न्यायप्रिय बीरबल सम्राट अशोक ध्रुव और अष्टावक्र मददगार बीरबल सुभाषचन्द्र बोस विद्वान पंडित जातक कथाएँ सियार की कथाएँ हरिशचन्द्र सती और शिव बलराम की कथाएँ प्रह्लाद कुंभकर्ण तानसेन सोने की मुहरोंवाली थैली हितोपदेश मित्रलाभ महावीर सुनहला नेवला गुरु नानक महावीर आगे गांधारी दुर्गादास आगे जमसेतजी टाटा दि मैन हू सॉ टुमॉरो
स्पंज बॉब स्क्वायर पैंट
स्पंज बॉब स्क्वायर पैंट (SpongeBob SquarePants) स्टीफन हिल्लेन्बुर्न द्वारा निकलोडियन के लिए बनाया गया एक एनिमेटेड टेलीविजन धारावाहिक है। इसका प्रसारण निकलोडियन से १९९९ से शुरू हुआ था। यह कार्टून Nickelodeon पर आता है।
चौडर (टेलीविजन धारावाहिक)
चौडर, च्. ह्. ग्रीन्ब्लत्त् द्वारा कार्टून नेटवर्क के लिए सर्जित एक एनिमेटेड टेलीविजन धारावाहिक है। इसका प्रसारण कार्टून नेटवर्क से २००७-२०१० से शुरु हुआ था।
वराह
प्रह्लाद के पिता दो भाई थे। हिरन्यकस्यप व हिरन्याक्छ। हिरन्याक्छ सूकर क रूप धारन कर के धरती को उथा कर पताल में चला गया। धरती की रच्छा के लिये पर्मत्मा ने वाराह रूप धारन किया था।
संतुलित हिस्टोग्राम थ्रेशोल्डिंग
छाया प्रक्रिया के अंतर्गत, संतुलित हिस्टोग्राम थ्रेशोल्डिंग विधि स्वतः छाया थ्रेशोल्डिंग के लिए एक बहुत ही सरल विधि ह| जैसे ओत्सू की विधि और पुनरावृत्तीय संकलन थ्रेशोल्डिंग विधि. यह एक हिस्टोग्राम पर आधारित थ्रेशोल्डिंग विधि है। इस पद्दति के अनुसार किसी छवि को मुख्यतः दो प्रमुख श्रेणियों में विभाजित किया जाता है: परिप्रेक्ष्य और अग्रभूमि.
ब्रिटिश अकादमी फ़िल्म पुरस्कार
ब्रिटिश अकादमी फ़िल्म पुरस्कार (English:British Academy Film Awards) "ब्रिटिश अकादमी ऑफ फिल्म और टेलीविजन आर्ट्स" द्वारा प्रदत्त एक वार्षिक पुरस्कार है, जिसे बाफटा पुरस्कार भी कहा जाता है। यह अमेरिका के ऑस्कर पुरस्कार का समकक्ष है। . सन् 2008 से यह लंदन के रॉयल ओपेरा हाउस में आयोजीत होता है।
श्री अरविन्द आश्रम
श्री अरविन्द आश्रम पुद्दुचेरी में स्थित है। इसकी स्थापना महर्षि अरविन्द द्वारा २४ नवम्बर १९२६ (सिद्धि दिवस) को की गयी। उस समय आश्रम में कोई २०-२५ साधक ही थे। उसी वर्ष के दिसम्बर माह में श्री अरविन्द ने निश्चय किया कि वे जनता से दूर रहेंगे और उन्होने अपने सहकर्मी मीरा अलफसा (Mirra Alfassa) को आश्रम की जिम्मेदारी सौंप दी जिन्हे 'माँ' (The Mother) कहकर संबोधित किया जाने लगा।
विस्पन्द
जब 'लगभग' बराबर आवृत्ति वाली दो ध्वनि तरंगे एक साथ उत्पन्न की जाती हैं, तो माध्यम में उनके अध्यारोपण से प्राप्त ध्वनि की तीव्रता बारी-बारी से घटती और बढती रहती है। ध्वनि की तीव्रता में होने वाले इस चढाव व उतराव को 'विस्पन्द' (beat) कहते हैं।
माना समान आयाम परन्तु अलग-अलग आवृत्ति (ω तथा ω) वाली दो तरंगे निम्नलिखित हैं- इनको अध्यारोपित करने प्राप्त ध्वनि तरंग : या या:
जहाँ:
उपरोक्त परिणाम को निम्नलिखित तरीके से भी लिख सकते हैं: जहाँ:
ध्यान दें कि फलन B (t) का मान क्रम से धनात्मक ऋणात्मक होगा। इस फलन का आंकिक मान | B (t) | इस तरंग का 'इनवेलप' कहलाता है। यह इनवेलप formula_10 आवृत्ति से बदलेगा। इसका भौतिक प्रभाव यह होगा कि ये तरंगे अपनी अन्य विशेषताओं को बनाए रख रहीं हैं किन्तु साथ ही परिणामी तरंग का आयाम बहुत धीमी गति से बदल रहा है।
विश्व धरोहर समिति
विश्व धरोहर समिति (अंग्रेजी: World Heritage Committee), उन स्थलों का चयन करती है जिन्हें यूनेस्को के विश्व धरोहर स्थलों के रूप में सूचीबद्ध किया जा सकता है। यह विश्व धरोहर कन्वेंशन के कार्यान्वयन के लिए जिम्मेदार है, विश्व धरोहर कोष के इस्तेमाल को परिभाषित करता है और राष्ट्र दलों से अनुरोध पर वित्तीय सहायता का आवंटन करती है। इसका गठन 21 राष्ट्र दलों से मिलकर होता है, जिनका चुनाव राष्ट्र दलों की महासभा द्वारा चार साल के कार्यकाल के लिए होता है।
विश्व धरोहर कन्वेंशन के नियमानुसार, समिति के सदस्य राष्ट्र का कार्यकाल छह साल के लिए होता है, लेकिन कई राष्ट्र दल स्वेच्छा से केवल चार साल के लिए ही समिति के सदस्य बने रहना स्वीकार करते हैं ताकि, दूसरे राष्ट्र दलों को भी समिति का सदस्य बनने का मौका मिल सके। उदाहरण के लिए, 15 वीं महासभा (2005) के लिए निर्वाचित सभी सदस्यों ने स्वेच्छा से अपना कार्यकाल छह वर्ष से घटा कर चार वर्ष करने का फैसला किया।
बांग्लापीडिया
बांग्लापीडिया या बांग्लादेश का राष्ट्रीय विश्वकोश, एशियाटिक सोसाइटी बांग्लादेश द्वारा प्रकाशित एक द्विभाषी और पहला बांग्लादेशी विश्वकोश है। यह बांग्ला और अंग्रेजी भाषाओं में उपलब्ध है। इसे प्रथम बार 2003 में 500 पृष्ठों वाले 10 खण्डों में प्रकाशित किया गया था। इसमें लगभग 6000 आलेख हैं। मुद्रित और आनलाइन संस्करण के अलावा यह सीडी रोम पर भी उपलब्ध है। इसका प्रस्तावित अद्यतन प्रति 2 वर्षों पश्चात होना तय पाया गया है।
बांग्लापीडिया के प्रधान सम्पादक सिराजुल इस्लाम थे। लगभग 1200 बंग्लादेशी और विदेशी लेखकों ने इस विश्वकोश में उपलब्ध लेखों को लिखा है। इस परियोजना का वित्त-पोषण बंग्लादेशी सरकार, निजी क्षेत्र के संगठनों, शैक्षिक संस्थानों और यूनेस्को द्वारा किया गया है। इस परियोजना का मूल बजट 800,000 टका था, पर अंत में इस परियोजना पर एशियाटिक सोसाइटी को लगभग 8 करोड़ टका खर्च करना पड़ा। बांग्लादेश मुक्ति युद्ध और स्वदेशी लोगों पर की गयीं विवादास्पद प्रविष्टियों के बावजूद, दोनों बांग्ला और अंग्रेजी संस्करण प्रकाशन के समय से ही पर पाठकों के बीच लोकप्रिय हैं।
बांग्लापीडिया एक सामान्य विश्वकोश न होकर, बांग्लादेश से संबंधित विषयों पर आधारित एक विशेष विश्वकोश है। विश्वकोश के प्रयोजनों के लिए, बांग्लादेश को एक ऐसे क्षेत्र के रूप में परिभाषित किया गया है जो ऐतिहासिक रूप से क्रमश: प्राचीन पूर्वी भारत, सूबा बांग्ला, शाही बंगलाह, मुगल सूबा बंगला, बंगाल प्रेसीडेंसी, बंगाल प्रांत, पूर्वी बंगाल, पूर्वी पाकिस्तान और स्वतंत्र बांग्लादेश के रूप में अस्तित्व में आया।
हिन्दको भाषा
हिन्दको () पश्चिमोत्तरी पाकिस्तान के ख़ैबर-पख़्तूनख़्वा प्रांत के हिन्दकोवी लोगों और अफ़ग़ानिस्तान के कुछ भागों में हिन्दकी लोगों द्वारा बोली जाने वाली एक हिंद-आर्य भाषा है। कुछ भाषावैज्ञानिकों के अनुसार यह पंजाबी की एक पश्चिमी उपभाषा है हालांकि इसपर कुछ विवाद भी रहा है। कुछ पश्तून लोग भी हिन्दको बोलते हैं। पंजाबी के मातृभाषी बहुत हद तक हिन्दको समझ-बोल सकते हैं। दुनिया भर में अनुमानित २०-५० लाख लोग हिन्दको बोलते हैं।
बॉलीवुड के कुछ मशहूर अभिनेता हिन्दको-मातृभाषी परिवारों से हैं, मसलन प्राण, दिलीप कुमार और शाहरुख़ ख़ान। राज कपूर, पृथ्वीराज कपूर और उसके परिवार के अन्य सदस्य भी पेशावर में रहे थे और हिन्दको बोलते थे।
हिन्दको शब्द कैसे बना इसके बारे में कई विचार प्रचलित हैं। एशिया और ईरान से हिन्दुस्तान आने वाले आरंभिक लोगों का हिंदुकुश पर्वत को पार करने के बाद इसी बोली के साथ संपर्क स्थापित हुआ। क्यूँकि हिंदुकुश को पार करने के बाद हिन्दुस्तान के रास्ते में कोई ख़ास रुकावट नहीं थी इसी लिए इस बोली को हिन्दुस्तान की बोली या हिन्दको कहा गया।
यूनानी लोगों ने हिन्दुस्तान के लिए इंडीकोस शब्द का प्रयोग किया है और इसी लिए यहाँ की बोली का नाम हिन्दको पडा। कुछ लोगों का यह भी कहना है कि यह नाम इसे ईरानीयों ने दिया। सिंध घाटी के पहाड़ों के मध्य या आगे-पीछे यह भाषा बोली जाती थी। फ़ारसी में पहाड़ शब्द के लिए कोह शब्द है और इसी से यह शब्द हिन्दको बना।
हिन्दको एक हिन्द-आर्या बोली है। संसकृत भाषा के व्याकरणकार पाणिनी भी इसी इलाके से संबंध रखते थे। यह भाषा भी पंजाबी के समान प्राक्रित से बनी। आजकल पुराने समय की तरह हिन्दको उन जगहों पर बोली जा रही है जो कि गांधार रहतल का स्थान थे। इसलिए हिन्दको पुरानी गांधार रहतल की भी आम बोलचाल की भाषा थी और यह संसकृत के भी नज़दीक थी।
हिन्दको भाषा को अफ़गानिस्तान के हिन्दकी लग बोलते हैं। पाकिस्तान के सरहदी राज्य का हज़ारे का देश जिसमें मानसहरा, काग़ान, नारान, बालाकोट, ऐबटाबाद हरीपुर, सवाबी, पेशावर, कोहाट, डेरा इसमाईल ख़ान आदि जगहों पर यह बहुसंख्यक लोगों के बीच बोली जाती है। पंजाब के ज़िला अटक में भी लोग अपनी बोली को हिन्दको कहते हैं। पंजाबी बोलने वाले लोगों को हिन्दको समझने में कोई परेशानी नहीं होती और ना ही हिन्दको बोलने वालों को पंजाबी या पोठोहारी समझने में कोई दिक्कत आती है।
शरणार्थी
शरणार्थी यानि शरण में उपस्थित असहाय, लाचार, निराश्रय तथा रक्षा चाहने वाले व्यक्ति या उनके समूह को कहते हैं। इसे अंग्रेजी भाषा में refugee लिखा व सम्बोधित किया जाता है। इस प्रकार वह व्यक्ति विशेष या उनका समूह जो किसी भी कारणवश अपना घरबार या देश छोड़कर अन्यत्र के शरणांगत हो जाता है, वह शरणार्थी कहलाता है।
उदाहरण के लिये सीरिया में जंग छिड़ने की वजह से वहां के लाखों नागरिक दूसरे मुल्कों में शरणार्थी बनकर शरण ले रहे हैं।
भारत में शरणार्थियों के आने का इतिहास बहुत पुराना है और भारत में बसे कानूनी और गैरकानूनी शरणार्थियों की जनसँख्या कई विकसित देशों की जनसँख्या से भी ज्यादा है।
आमतौर पर अनभिज्ञता वस लोग कई बार के लिये भारत और पाकिस्तान के विभाजन के समय पाकिस्तान के हिस्से वाले पंजाब, सिन्ध आदि प्रदेशों के लाखों लोग जो अपना घरबार छोड़कर भारत के विभिन्न भागों में आकर बस गये थे उन्हें भी शरणार्थी मान लेते हैं, परंतु यह घटना पूर्ण रूप से शरणार्थी शब्द को परिभाषित नही करता, क्योंकि जो लोग पाकिस्तान से भागकर भारत में बस गए उन्हें वहां (भारत में) एक नागरिक के तौर पर रहने का अधिकार विभाजन के समय दिया गया था। भारत में विभाजन के बाद आये लोगों को छोड़ दे तो भी आज़ादी के बाद काफी शरणार्थी आये। उदाहरण के लिए तिब्बत के शरणार्थी और बांग्लादेश से आये कानूनी गैर-कानूनी शरणार्थी।
https://www.clearknowledges.com/2019/12/17-18-2019-global-refugee-forum-geneva.html?m=1 global refugee forum 2019 [श्रेणी:जनसांख्यिकी]]
चुम्बकीय अभिवाह
चुम्बकीय अभिवाह या चुम्बकीय फ्लक्स (Magnetic flux) वह भौतिक राशि है जो किसी तल (जैसे किसी चालक तार की कुण्डली) से होकर गुजरने वाले चुम्बकीय क्षेत्र का सम्पूर्ण परिमाण की माप है। इसे संक्षेप में Φm से निरूपित किया जाता
चुम्बकीय फ्लक्स अत्यन्त महत्वपूर्ण भौतिक राशि है क्योंकि -
या,
.
डर्बी संग्रहालय एवं कला दीर्घा
डर्बी संग्रहालय एवं कला दीर्घा (अंग्रेज़ी: Derby Museum and Art Gallery) डर्बी का संग्रहालय और कला दीर्घा है, यह इंग्लैंड में है।
जेसी आइसेनबर्ग
जेसी एडम आइसेनबर्ग (जन्म: अक्टूबर 5, 1983), एक अमेरिकी अभिनेता हैं। यह वर्ष 2010 की फ़िल्म "द सोशल नेटवर्क" में अपनी मुख्य भूमिका के लिए पूरे विश्व में विख्यात हुए। इस फ़िल्म के लिए इन्हे कई पुरस्कार भी प्राप्त हो चुके हैं, जिनमें 83वें अकादमी पुरस्कार में सर्वश्रेष्ठ अभिनेता के लिए नामांकन भी शामिल है।
मार्क टली
सर विलियम "मार्क" टली, केबीई (जन्म 1935, कलकत्ता, भारत), बीबीसी के नई दिल्ली स्थित ब्यूरो के पूर्व अध्यक्ष हैं। जुलाई 1994 में इस्तीफे से पूर्व उन्होंने 30 वर्ष की अवधि तक बीबीसी के लिए कार्य किया। उन्होंने 20 वर्ष तक बीबीसी के दिल्ली स्थित ब्यूरो के अध्यक्ष पद को संभाला. 1994 के बाद से वे नई दिल्ली से एक स्वतंत्र (फ्रीलैंस) पत्रकार और प्रसारक के रूप में कार्य कर रहे हैं। वर्तमान में वे बीबीसी रेडियो 4 के साप्ताहिक कार्यक्रम "समथिंग अंडरस्टुड" के नियमित प्रस्तुतकर्ता हैं।
उनका जन्म कलकत्ता में 1936 में हुआ और वे एक अमीर इंग्लिश एकाउन्टेंट के पुत्र हैं। अपने बचपन के शुरुआती दस साल उन्होंने भारत में ही बिताए लेकिन उन्हें भारतीय लोगों के साथ मिलने-जुलने की आजादी नहीं थी, उसके बाद वे अपनी स्कूली शिक्षा के लिए इंग्लैंड चले गए। उनका शिक्षण ट्वाईफोर्ड स्कूल, मार्लबोरो कॉलेज तथा ट्रिनिटी हॉल, कैम्ब्रिज में हुआ जहां उन्होंने धर्मशास्त्र का अध्ययन किया। कैम्ब्रिज के बाद उन्होंने इंग्लैंड के चर्च में एक पादरी बनने के बारे में सोचा लेकिन लिंकन थियोलॉजिकल कॉलेज में केवल दो सत्रों के बाद इस विचार को त्याग दिया; बाद में उन्होंने स्वीकार किया कि "एक ईसाई पादरी के रूप में व्यवहार करने के लिए (अपनी) कामुकता पर नियंत्रण" के बारे में उन्हें संदेह था।
मार्क टली बीबीसी में 1964 में शामिल हुए और एक भारतीय संवाददाता के रूप में कार्य करने के लिए 1965 में भारत आ गए। अपने कार्यकाल के दौरान उन्होंने दक्षिण एशिया की सभी प्रमुख घटनाओं को कवर किया जिनमें शामिल हैं, भारत-पाकिस्तान संघर्ष, भोपाल गैस त्रासदी, ऑपरेशन ब्लू स्टार (और उसके बाद इंदिरा गांधी की हत्या तथा सिख विरोधी दंगे), राजीव गाँधी की हत्या एवं बाबरी मस्जिद विध्वंस.
टली ने जुलाई 1994 में तत्कालीन महा निदेशक जॉन बिर्ट के साथ बहस के बाद बीबीसी से इस्तीफा दे दिया। उन्होंने बिर्ट पर "कॉरपोरेशन को भय द्वारा चलाने" और "बीबीसी को घटिया रेटिंग तथा हतोत्साहित कर्मचारियों वाली एक अपारदर्शी संस्था" में तब्दील करने का आरोप लगाया.
टली को 1985 में 'ऑफिसर ऑफ दी ऑर्डर ऑफ दी ब्रिटिश एम्पायर' बनाया गया और 1992 में पद्मश्री से सम्मानित किया गया। वर्ष 2002 में उन्हें नाईट की उपाधि से सम्मानित किया गया और 2005 में उन्हें पद्म भूषण सम्मान प्रदान किया गया।
टली ने भारत पर आधारित कई पुस्तकें लिखीं जिनमें शामिल हैं - "इंडिया इन स्लो मोशन" (सह-लेखक गिलियन राईट), "नो फुल स्टॉप्स इन इंडिया", "दी हार्ट ऑफ इंडिया", "डिवाइड एंड क्विट", "लास्ट चिल्ड्रेन ऑफ दी राज", "फ्रॉम राज टू राजीव-40 ईयर्स ऑफ इंडियन इंडिपेंडेंस", "इंडिया - 50 इयर्स ऑफ इंडिपेंडेंस", "इंडियाज़ अनेंडिंग जर्नी" तथा "अमृतसर: मिसेस गाँधीज लास्ट बैटल" . धर्म के क्षेत्र में सर मार्क ने बीबीसी श्रृंखला के लिए "दी लाइव्स ऑफ जीसस" लिखी और "फोर फेसेज: ए जर्नी इन सर्च ऑफ जीसस दी डिवाइन, दी ज्यू, दी रिबेल, दी सेज" नामक एक अन्य पुस्तक भी लिखी.
किसी गुमनाम शख्स द्वारा लिखित "हिंदुत्व सेक्स एंड एडवेंचर" उपन्यास के मुख्य चरित्र और टली में काफी समानताएं हैं। टली ने स्वयं कहा है कि "मैं चकित हूँ कि रोली बुक्स ने इस प्रकार की घटिया साहित्यिक चोरी को प्रकाशित किया और लेखक को एक "छद्म नाम" के पीछे छुपने दिया. यह पुस्तक स्पष्ट रूप से मेरे करियर पर आधारित है, यहां तक कि इसके मुख्य चरित्र का नाम भी मुझसे मिलता है। उस चरित्र की पत्रकारिता अत्यंत घटिया है और हिंदुत्व तथा हिंदू धर्म पर उसके विचार किसी भी तरह से मेरे विचारों को प्रतिबिंबित नहीं करते हैं। मैं पूरी तरह से उनके साथ असहमत हूँ".
जेम्स फ्रेंको
जेम्स एडवर्ड फ्रेंको (English:James Edward Franco) (जन्म अप्रैल, 19 1978) एक अमेरिकी अभिनेता, फिल्म निर्देशक, पटकथा लेखक, फिल्म निर्माता, अंग्रेजी के छात्र, लेखक, चित्रकार और प्रदर्शन कलाकार है। जेम्स ने 1990 के दशक के दौरान अपना अभिनय कैरियर शुरू किया, जिसमे इन्होने कई किशोर फिल्म व अल्पकालिक टेलीविजन कार्यक्रमो मे अभिनय किया। इन्हे अपनी स्पाइडर-मैन फिल्मो मे "हैरी ओसबोर्न", पाएनेप्ल् एक्सप्रेस फिल्म मे ड्रग डीलर व 2010 की 127 आवर्स फिल्म मे "एरन रलसटन" की भूमिकाओं की वजह से अंतरराष्ट्रीय ख्याति प्राप्त हुई। इनकी अन्य प्रसिद्ध फिल्मों में शामिल हैं "मिल्क", "त्रिस्टान व इसोल्द", "फलाय बोयस", "डेट नाईट", "योर हाइनेस", "ईट प्रेए लव" व "प्लेनट ऑफ ऐप्स श्रृंखला" की आगामी फील्म "राइस ऑफ द् ऐप्स" हैं। यह तीन गोल्डन ग्लोब पुरस्कारों के लिए नामित हो चुके हैं व एक के विजेता हैं तथा 127 आवर्स में अपने काम के लिए अकेडेमी पुरस्कार की सर्वश्रेष्ठ अभिनेता की श्रेणी मे नामांकन प्राप्त कर चुके हैं।
सार्वत्रिक गुरुत्वाकर्षण का नियम
एक पका फल टूट डाल से निचे गिरा कही पर  , एक आदमी उघ रहा था लेत हुआ व ही पर्
भारतीय लेखा परीक्षा और लेखा सेवा
आईएण्डएएस या भारतीय लेखा परीक्षा और लेखा सेवा एक भारतीय केन्द्रीय सरकारी सेवा है जो भारत के महालेखापरीक्षक और लेखानियंता के अधीन है और किसी भी कार्यकारी अधिकारी के नियंत्रण से मुक्त है। भारतीय लेखा परीक्षा एवं लेखा विभाग के अधिकारी एक लेखा परीक्षण प्रबंधक की हैसियत से कार्य करते हैं। आईएण्डएएस पर केन्द्र और राज्य सरकारों और सार्वजनिक क्षेत्र के संगठनों के खातों के लेखापरीक्षण और राज्य सरकारों के खातों के रखरखाव की जिम्मेदारी होती है। आईएएण्डएएस सरकार का वित्तीय प्रहरी है और सरकार से संबंधित जांच-पड़ताल में यह एक महत्वपूर्ण भूमिका निभाता है। इसकी भूमिका कुछ हद तक अमेरिकी जीएओ और राष्ट्रीय लेखापरीक्षण कार्यालय (यूनाइटेड किंगडम) के समान है।
इस सेवा के लिए भारत के प्रत्येक राज्य के लिए प्रधान महालेखाकार और महालेखाकारों की व्यवस्था है। आम तौर पर प्रत्येक राज्य में लेखापरीक्षण कार्यों के लिए एक प्रधान महालेखाकार प्रभारी होता है। प्रधान महालेखाकार के अलावा प्रत्येक राज्य में लेखांकन और हकदारी संबंधी कार्यों (वेतन, भविष्य निधि, पेंशन इत्यादि) के लिए महालेखाकार प्रभारी भी होता है। बड़े राज्यों में प्रधान महालेखाकार के अलावा एक महालेखाकार (लेखापरीक्षण) भी हो सकता है।
आईएएण्डएएस (IA&AS) की भर्ती भारतीय विदेश सेवा, भारतीय प्रशासनिक सेवा और भारतीय राजस्व सेवा (आईआरएस (IRS)) के साथ-साथ संयुक्त प्रतिस्पर्धी परीक्षा (लोक सेवा परीक्षा) के माध्यम से की जाती है।
आईएएण्डएएस में भर्ती होने के बाद अधिकारियों को भारत के हिमाचल प्रदेश राज्य के शिमला के नैशनल एकेडमी ऑफ ऑडिट एण्ड अकाउंट्स में प्रशिक्षित किया जाता है।
60,000 से अधिक कर्मचारियों वाले भारतीय लेखापरीक्षण एवं लेखांकन विभाग के कर्मचारियों को प्रबंधित करने के लिए आईएएण्डएएस के अधिकारियों को एक लेखाकार एवं लेखापरीक्षक का पेशेवर कौशल ही नहीं बल्कि प्रशासनिक क्षमता भी हासिल करनी पड़ती है। उन्हें जटिल ठेकों की जांच करने, कर एवं राजस्व कानूनों को समझने, वाणिज्यिक संस्थानों की वित्तीय स्थिति का आकलन करने जैसे कार्य करने पड़ते हैं। तेल की खोज की जटिलताओं या किसी परमाणु ऊर्जा संयंत्र की कार्यप्रणाली को समझने और ग्रामीण विकास, स्वास्थ्य सेवा, शिक्षा इत्यादि के लिए देशव्यापी योजनाओं के कार्यान्वयन की प्रभावकारिता की व्यापक समीक्षा करने के लिए उद्योग संबंधी ज्ञान की भी जरूरत पड़ सकती है।
आईएएण्डएएस संवर्ग की अनुमोदित शक्ति (01.08.2009 के अनुसार) उपलेखानियंता एवं महालेखापरीक्षक: 5 अतिरिक्त उपलेखानियंता एवं महालेखापरीक्षक: 5 प्रधान महालेखाकार: 26 वरिष्ठ प्रशासनिक ग्रेड: 107 कनिष्ठ प्रशासनिक ग्रेड: 161 (चयन ग्रेड 80 और साधारण ग्रेड 81) वरिष्ठ टाइम स्केल: 256 कनिष्ठ टाइम स्केल: 136
आईएएण्डएएस अधिकारी मुख्य रूप से राजदूतावास लेखापरीक्षण अर्थात् दुनिया भर में स्थित भारत के राजदूतावासों और उच्चायोगों का लेखापरीक्षण करने के लिए विदेश जाते हैं। हालांकि विशेषज्ञों के रूप में लेखापरीक्षण विभागों में काम करने के लिए आईएएण्डएएस अधिकारियों को मध्य पूर्व (ओमान, यूएई) और अफ़्रीकी देशों (बोत्सवाना) में भेजा जाता है। कई अधिकारी कुछ समय के लिए संयुक्त राष्ट्र संघ और अन्य संबद्ध एजेंसियों में भी शामिल होते हैं।
भारतीय सिन्धु विद्यापीठ
भारतीय सिन्धु विद्यापीठ या "इण्डियन इंस्टीटयूट ऑफ सिन्धोलॉजी" (I.I.S.) सिन्धी भाषा, साहित्य, संस्कृति, कला और शिक्षा के क्षेत्र में उन्नत अध्ययन एवं शोध का केन्द्र है। यह गुजरात के कच्छ के आदिपुर में स्थित है। इसकी स्थापना अक्टूबर, १९८९ में की गयी थी। सिन्धी समाज की सांस्कृतिक विरासत को संरक्षित रखना एवं उसका निरन्तर विकास करना ही इस संस्थान का प्रमुख लक्ष्य है।
सिन्धोलॉजी में प्राचीन सिंधी साहित्य, कला संस्कृति के संरक्षण-संवर्धन के कार्य अन्तर्राष्ट्रीय स्तर पर सराहे जाते हैं। नारायण श्याम, शेख अयाज समान सिन्धी विद्वानों की आवाज में भी रचनाएं संरक्षित है। साथ ही पाठकों के लिए उपलब्ध करवाई गई हैं।
लिम्फाडेनोपैथी
लिम्फाडेनोपैथी का शाब्दिक अर्थ "लिम्फ नोड्स (लसीका ग्रीवा) का रोग" है। हालांकि, इसका अक्सर "सूजे/बढ़े हुए लिम्फ नोड्स" के समान अर्थ के साथ ही उपयोग किया जाता है। यह संक्रमण, स्वतः-प्रतिरक्षित रोग, या असाध्यता के कारण हो सकता है।
लिम्फ नोड की सूजन को लिम्फाडेनिटिस कहा जाता है। हालांकि दैनिक उपयोग में लिम्फाडेनोपैथी और लिम्फाडेनिटिस के बीच के अंतर को बहुत कम ही प्रकट किया जाता है। (लिम्फ चैनल की सूजन को लिम्फांजाइटिस कहा जाता है।)
टैंजियर रोग (ABCA1 की कमी) भी इसे उत्पन्न कर सकती है
बढ़े हुए लिम्फ नोड्स कई संक्रामक और असाध्य बीमारियों का एक आम लक्षण हैं। यह कई बीमारियों का एक मान्यता प्राप्त लक्षण है, जिनमें से कुछ इस प्रकार है: सुसाध्य लिम्फाडेनोपैथी के तीन विशिष्ट पैटर्न हैं:
द्विपक्षीय हिलार लिम्फाडेनोपैथी, एक रेडियोग्राफिक शब्द है जो मेडिएस्टिनल लिम्फ नोड्स की वृद्धि को वर्णित करता है। इसे सबसे अधिक आसानी और सामान्य रूप से छाती के एक्स-रे द्वारा पहचाना जाता है।
बीएचएल के कारण निम्नलिखित हैं:
के.के. हेब्बार
के.के. हेब्बार के रूप में लोकप्रिय कटिंगेरी कृष्णा हेब्बार (1911-1996) एक मशहूर कलाकार थे जिन्हें अपने भारत विषयक कलाकृतियों के लिए जाना जाता था।
उनका जन्म 1911 में भारत में उडुपी के नज़दीक कटिंगेरी में तुलु भाषी ब्राह्मण परिवार में हुआ था। बचपन से ही हेब्बार का रुझान कला की ओर था क्योंकि उनके पिता सामयिक मूर्तिकार थे जो गणेश की मूर्तियाँ बनाते थे। एक कलात्मक पारिवारिक पृष्ठभूमि से होने के नाते हेब्बार ने कला की पढ़ाई की और 1940-1945 के बीच जे.जे. स्कूल ऑफ़ आर्ट, मुम्बई में इसका औपचारिक अध्ययन किया। बाद में उन्होंने पेरिस में अकादेमी जूलियन में भी कला का अध्ययन किया।(जाडे की रात )parshid drawing h
हेब्बार की आरंभिक कलाकृतियों को "केरल" चरण कहा गया क्योंकि उन्होंने लगातार मालाबार और तुलु नाडू के सतत क्षेत्रों का चित्रण किया। बाद में उन्होंने अन्य विषयों के साथ प्रयोग करना शुरू किया। उनकी कला पॉल गौगुइन और अमृता शेरगिल से प्रेरित थी।आर्ट नाऊ इन इंडिया में उन्होंने पहली बार अंतरराष्ट्रीय स्तर पर दर्शकों का दिल जीता जिसका आयोजन ब्रसेल्स और लंदन में 1965 में किया गया था। उनकी कलाकृतियों को आज भारतीय कला इतिहास में अत्यधिक प्रभावशाली माना जाता है। हेब्बार ने विभिन्न अंतरराष्ट्रीय कला प्रदर्शनियों में भी भाग लिया जैसे कि वेनिस बिनाले, साओ पाउलो आर्ट बाईएनिअल साथ ही साथ टोक्यो बाईएनिअल.
हेब्बार को अपने सम्पूर्ण जीवन में कई पुरस्कार मिले जिसमें शामिल हैं भारत का चौथा और तीसरा सर्वोच्च नागरिक सम्मान पद्म श्री और पद्म भूषण पुरस्कार.उनके अन्य पुरस्कारों में शामिल हैं अकेडमी ऑफ़ फाइन आर्ट्स, कोलकाता, बॉम्बे आर्ट सोसायटी पुरस्कार, बम्बई राज्य पुरस्कार, ललित कला अकादमी पुरस्कार, वर्ना शिल्पी के वेंकटप्पा पुरस्कार, मैसूर विश्वविद्यालय से डॉक्टरेट की मानद उपाधि, सोवियत लैंड नेहरू पुरस्कार.
गोविंदा तृतीय
गोविंदा तृतीय (793-814 ई.), एक प्रसिद्ध राष्ट्रकुट शासक थे जिन्होंने अपने कीर्तिवान पिता ध्रुव धरवर्षा के बाद सत्ता संभाली. सैन्य दृष्टि से वे अपने राजवंश के सर्वाधिक सफल राजा थे जिन्होंने दक्षिण में केप कोमोरिन से लेकर उत्तर में कन्नौज और पूर्व में बनारस से लेकर पश्चिम में भरूच तक अपनी सफलता के झंडे गाड़े. उन्हें "प्रभुतावर्षा", "जगतुन्गा", "अनुपम", "कृतिनारायण", "पृथ्वीवल्लभ", "श्रीवल्लभ", "विमलादित्य", "अतिशयधवल" तथा "त्रिभुवनधवल" उपाधियों से सम्मानित किया गया। 804 के सोमेश्वर शिलालेख से ज्ञात होता है कि गामुन्दाब्बे उनकी पटरानी थीं।
हालांकि गोविंदा तृतीय सम्राट अवश्य बने, लेकिन कुछ आंतरिक पारिवारिक मतभेदों का सामना करने के बाद ही वे इस पद तक पहुंचे थे। उनके बड़े भाई कम्बरस (जिन्हें स्तंभ के नाम से भी जाना जाता था) भी सिंहासन पाने की आस लगाये बैठे थे, इसलिए बारह सरदारों के एक गठबंधन के साथ उन्होंने युद्ध का एलान कर दिया; यह सबकुछ नवसरी रिकॉर्ड में दर्ज है। संजन और सीसवयी जैसे अन्य रिकॉर्डों में गोविंदा तृतीय के लिए उनके भाई इन्द्र के समर्थन तथा कम्बरस की संयुक्त सेनाओं के खिलाफ विजय का उल्लेख किया गया है। तलकड के गंगा राजवंश के शिवमारा द्वितीय कम्बरस के साथ मिल गए थे लेकिन पराजय के पश्चात उन्हें दूसरी बार कारावास भेज दिया गया जबकि कम्बरस को माफ करते हुए गंगावाड़ी से शासन करने की अनुमति दे दी गयी।
गोविंदा तृतीय ने 800 ई. में बिदार जिले के मयूरखंडी स्थित अपनी राजधानी से अपने उत्तरी अभियान का संचालन किया। उन्होंने गुर्जर प्रतिहार नागभट्ट द्वितीय, पाल राजवंश के धर्मपाल तथा कन्नौज के तत्कालीन कठपुतली शासक चक्रयुद्ध को सफलतापूर्वक पराजित किया। ऐसा कहा जाता है कि नागभट्ट द्वितीय युद्ध क्षेत्र से भाग गया था। गोविंदा तृतीय के संजन शिलालेखों में उल्लिखित है कि गोविंदा तृतीय के घोड़े ने हिमालय की धाराओं से निकलने वाले बर्फीले पानी को पिया और उनके युद्ध हाथियों ने गंगा के पवित्र जल को चखा. मगध और बंगा के शासकों ने भी उनके समक्ष घुटने टेक दिए. 813 के एक शिलालेख के अनुसार गोविंदा तृतीय ने लता (दक्षिणी और मध्य गुजरात) पर विजय प्राप्त की और अपने भाई इंद्र को उस क्षेत्र का शासक बनाया. और यह प्रभावी रूप से राष्ट्रकुट साम्राज्य की एक शाखा बन गयी। बहरहाल, एक अन्य राय के अनुसार गोविंदा तृतीय के पास उत्तर में विंध्य तथा मालवा और दक्षिण में कांची के बीच के क्षेत्रों का नियंत्रण था, जबकि उनके साम्राज्य का केन्द्र बिंदु नर्मदा से लेकर तुंगभद्रा नदियों तक विस्तारित था।
राष्ट्रकुट के प्रति शत्रुता का भाव रखने वाले पूर्वी चालुक्यों को पुनः गोविंदा तृतीय के क्रोध का सामना करना पड़ा; गोविंदा तृतीय ने चालुक्य विजयादित्य द्वितीय को पराजित किया और भीम साल्की को वहां के शासक के रूप में स्थापित कर दिया. उन्होंने कौशल नरेश को भी पराजित किया और आंध्र के कुछ हिस्सों पर कब्जा किया, तथा कांची में 803 ई. में पल्लव दांतीवर्मन पर विजय प्राप्त की. उन्होंने बिना कोई युद्ध लड़े ही सीलोन के राजा को भी अपने अधीन कर लिया। ऐसा कहा जाता है कि सीलोन के राजा ने उन्हें दो मूर्तियां भेजी थीं, उनका अधिपत्य स्वीकारने के प्रतीक के रूप में एक स्वयं की और दूसरी अपने मंत्री की.
राष्ट्रकुट साम्राज्य सैन्य सफलता के इन स्तरों तथा कीर्ति के चरमोत्कर्ष तक इससे पहले कभी नहीं पहुंचा था। गोविंदा तृतीय का निधन 814 ई. में हुआ। उनके भाई इंद्र ने इस अवधि के दौरान गुजरात (लता) राज्य की स्थापना की. उनके पश्चात उनके पुत्र अमोघवर्ष प्रथम ने सत्ता संभाली.
बैलून
विद्युत इंजीनियरी और रेडियो इंजीनियरी के सन्दर्भ में बैलून (Balun = Bal + un = balanced unbalanced), ट्रांसफॉर्मर जैसा एक अवयव है जो 'सिंगल साइडेड सिगनल' को 'डिफरेंशियल सिगनल' में बदलने या 'डिफरेंशियल सिगनल' को 'सिंगल साइडेड सिगनल' में बदलने के काम आता है। 'सिंगल साइडेड सिगनल' को 'अनबैलेंस्ड' तथा 'डिफरेंशियल सिगनल' को बैलेंस्ड कहा जाता है। बैलून का उपयोग दो अलग-अलग इंपीडेंस के परिपथों को जोड़ने के लिये भी किया जाता है। इसकी सहायता से शक्ति नियंत्रण किया जाता है। श्रव्य आवृति के क्षेत्र में बैलून का उपयोग 'आइसोलेशन' के लिये किया जाता है।
बैलून भिन्न-भिन्न आकार-प्रकार के होते हैं। सभी विद्युतचुम्बकीय कपुलिंग के आधार पर काम करते हैं।रेडियो आवृत्ति चोक को बैलून के स्थान पर उपयोग में लाया जा सकता है।
इन्द्रजाल (कहानी संग्रह)
इन्द्रजाल जयशंकर प्रसाद का पाँचवाँ कहानी संग्रह है, जिसका प्रकाशन सन् १९३६ ई॰ में भारती भंडार, इलाहाबाद से हुआ था। इसमें संकलित कहानियों की कुल संख्या चौदह है।
डिंग्को सिंह
डिंग्को सिंह (जन्म 1 जनवरी 1979) एक भारतीय मुक्केबाज हैं जिन्होंने 1998 के एशियाई खेलों में स्वर्ण पदक जीता था। वे मणिपुर के हैं।
बैंकॉक में 1997 में किंग्स कप में जीता।  1998 के बैंकॉक एशियाई खेलों में स्वर्ण पदक जीता।  गान्गिम डिंग्को सिंह, जिन्हें आमतौर पर डिंग्को सिंह के नाम से जाना जाता है, एक भारतीय मुक्केबाज हैं और देश में पैदा होने वाले अब तक के सर्वश्रेष्ठ मुक्केबाजों में उनका नाम लिया जाता है। 1998 के बैंकाक एशियाई खेलों की मुक्केबाजी प्रतियोगिता में एक स्वर्ण पदक जीतने के कारण उनकी पहचान कायम हुई।
उनका जन्म 1 जनवरी 1979 को मणिपुर के एक दूरदराज स्थित गांव के एक अत्यंत गरीब परिवार में हुआ था। डिंग्को को अपने जीवन की शुरुआत से ही अनेक विषमताओं का सामना करना पड़ा और उनका पालन-पोषण एक अनाथालय में किया गया।
भारतीय खेल प्राधिकरण द्वारा शुरू की गयी विशेष क्षेत्र खेल योजना के प्रशिक्षकों ने डिंग्को की छिपी प्रतिभाओं को पहचाना और मेजर ओ.पी. भाटिया की विशेषज्ञ निगरानी के तहत उन्हें प्रशिक्षित किया गया; मेजर भाटिया बाद में भारतीय खेल प्राधिकरण की टीम शाखा के कार्यकारी निदेशक बने थे। डिंग्को की प्रतिभा, प्रयास और प्रशिक्षण ने रंग दिखाना शुरु किया और महज 10 वर्ष की आयु में उन्होंने 1989 में अम्बाला में आयोजित जूनियर राष्ट्रीय मुक्केबाजी चैम्पियनशिप में जीत हासिल की। इस उपलब्धि के कारण चयनकर्ताओं और प्रशिक्षकों का ध्यान उनपर गया, जिन्होंने उसे भारत के एक होनहार मुक्केबाजी स्टार के रूप में देखना शुरु कर दिया।
अंतरराष्ट्रीय मुक्केबाजी के क्षेत्र में उन्होंने वर्ष 1997 में अपना पहला कदम रखा और 1997 में बैंकॉक, थाईलैंड में आयोजित किंग्स कप में जीत हासिल की। टूर्नामेंट जीतने के अलावा, डिंग्को सिंह को प्रतियोगिता का सर्वश्रेष्ठ मुक्केबाज भी घोषित किया गया।
1998 के बैंकाक एशियाई खेलों में भाग लेने वाली भारतीय मुक्केबाजी टीम के लिए उन्हें चुना गया, हालांकि किसी ने भी उनसे देश के लिए कोई बड़ा कारनामा करने की उम्मीद नहीं की थी। वास्तविकता में, बैंकाक की अपनी उड़ान से दो घंटे पहले तक भी डिंग्को को कथित तौर अपने चयन के संबंध में कुछ भी ज्ञात नहीं था। वह प्रतियोगिता डिंग्को के लिए भाग्यशाली साबित हुई और उन्होंने 1998 के बैंकॉक एशियाई खेलों में मुक्केबाजी के 54 किलो के बेंटमवेट वर्ग में स्वर्ण पदक जीतकर एक इतिहास बनाया।
स्वर्ण पदक के अपने सफर के दौरान डिंग्को ने सेमी फाइनल में थाईलैंड के उत्कृष्ट मुक्केबाज वोंग प्राजेस सोंटाया को पराजित कर एक बड़ा कारनामा किया। वोंग उस समय विश्व के तीसरे नंबर के मुक्केबाज थे और डिंग्को की जीत ने सबको अचंभित कर दिया, पूरा देश अब उनसे चमत्कार की उम्मीद करने लगा.
और आखिरकार 1998 के बैंकाक एशियाई खेलों की मुक्केबाजी स्पर्धा का सबसे यादगार क्षण आ ही गया जब फाइनल मुकाबले में डिंग्को का सामना उज़बेकिस्तान के प्रसिद्ध मुक्केबाज तैमूर तुल्याकोव से हुआ। उस समय तैमूर विश्व के पाचवें नंबर के मुक्केबाज थे। डिंग्को अभी हाल ही में 51 किलोवर्ग से बढ़कर 54 किलोवर्ग की श्रेणी में पहुंचे थे, जिसकी वजह से उनकी इस जीत को और भी अधिक विस्मयकारी माना जाता है। मैच के दौरान, वे अपने प्रतिद्वंद्वी से कहीं बेहतर साबित हुए और तैमूर को लड़ाई के चौथे राउंड के बाद ही मुकाबला छोड़ना पड़ा.
मुक्केबाजी के खेल में उनकी उत्कृष्टता और अपने लगातार प्रयासों एवं समर्पण द्वारा देश के लिए किये गए उनके असाधारण योगदान को सम्मानित करने के लिए डिंग्को सिंह को वर्ष 1998 में प्रतिष्ठित अर्जुन पुरस्कार प्रदान किया गया।
तीतर जैसी पूंछ वाला जल-कपोत
तीतर जैसी पूंछ वाला जल-कपोत ("हाइड्रोफेसियानस चिरुरगस") एक प्रतिरुपी प्रजाति "हाइड्रोफेसियानस" में आनेवाला एक जल-कपोत है। जल-कपोत, जकानिडे परिवार के लम्बे पैरों वाले पक्षी (वेडर) हैं, जिन्हें इनके बड़े पंजों द्वारा पहचाना जाता है जो इन्हें अपने पसंदीदा प्राकृतिक वास, छिछली झीलों में तैरती हुई वनस्पतियों पर चलने में समर्थ बनाते हैं। तीतर जैसी पूंछ वाला जल-कपोत तैर भी सकता है, हालांकि सामान्यतया यह वनस्पतियों पर चलना ही पसंद करता है। इस प्रजाति की मादाएं, नर की अपेक्षा अधिक रंगबिरंगी होती हैं और बहुनरगामी होती हैं।
जल-कपोत एक Linnæus' की ब्राजीलियाई पुर्तगाली "जकाना" (इस पक्षी के टूपी नाम से लिया गया) के लिए मिथ्या लैटिन गलत वर्तनी है जिसका उच्चारण लगभग [ज़ा.सा.नां] जैसा होता है।
तीतर जैसी पूंछ वाले यह जल-कपोत भारत में, दक्षिणपूर्वी एशिया और इंडोनेशिया में प्रजनन करते हैं। यह अपनी अधिकांश श्रृंखला में निष्क्रिय रहते हैं लेकिन दक्षिण चीन और हिमालय क्षेत्र के उत्तरी प्रजनक प्रायद्वीपीय भारत और दक्षिणपूर्व एशिया में प्रवास कर जाते हैं। यह ताइवान में भी पाई जाती है, जहां इसे लुप्तप्राय माना जाता है। ऑस्ट्रेलिया में इसे घुमक्कड़ पक्षी माना जाता है।
यह एक मात्र ऐसी जल-कपोत है जिसका प्रजनन पंख भिन्न है। तीतर जैसी पूंछ वाली जल-कपोत एक विशिष्ट और असंदिग्ध पक्षी है। वे लगभग 31 सेमी लंबी होती हैं और नर की तुलना में मादा का आकार अधिक बड़ा होता है। प्रजनन काल के दौरान, इसकी लम्बी पूंछ 8 सेमी और बढ़ जाती है। सबसे बाहरी प्राथमिक हिस्से में स्पैचुला के आकर का 2 सेमी का विस्तार होता है और 17वीं प्राइमरी पर एक चौड़ा उभार होता है।
प्रजनन करने वाली वयस्क मादाओं में सफ़ेद पंख, सर और गर्दन के अगले हिस्से के अतिरिक्त यह प्रधानतः काली होती हैं। गर्दन का पिछला हिस्सा सुनहरे रंग का होता है। इनकी आंखों में एक अत्यधिक आकर्षक सफ़ेद धारी होती है। इनके पैर बहुत लम्बे होते हैं और पैर का अंगूठा ग्रे रंग का होता है।
वह वयस्क जो प्रजनन नहीं करती, उनकी पूंछ लम्बी नहीं होती है। इनके आतंरिक भाग सफ़ेद होते हैं और सिर्फ छाती का हिस्सा तथा गर्दन की धारियां भूरे रंग की होती हैं। गर्दन का किनारा भी सुनहरा होता है।
युवा पक्षियों में ऊपरी हिस्सा भूरे रंग का होता है। इनके नीचे का हिस्सा सफ़ेद होता है और छाती का घेरा हलके भूरे रंग का होता है।
माप (रासमुस्सेन और एंडर्टन से):  लंबाई 310 मिमी 390-580 मिमी (प्रजनन) पंख (प्राथमिक के विस्तार सहित) 190-244 मिमी (वयस्क) 168-228 मिमी (युवाओं में) बिल 23-30 मिमी टार्सस 45-58 मिमी पूंछ 194-376 मिमी (प्रजनक) 110-117 मिमी (गैर-प्रजनक)
जकाना पक्षी मार्च से जुलाई तक तैरती हुई वनस्पतियों पर प्रजनन करते हैं। दक्षिण भारत में, ये मानसून के मौसम में प्रजनन करती हैं, जुलाई-सितम्बर तक. ये बहुनरगामी होती हैं और एक मादा 10 मूठ तक अंडे दे सकती है। चार काले-चिन्ह युक्त भूरे अंडे तैरते हुए घोंसलों में दिए जाते हैं।
तीतर जैसे पूंछ वाले जल-कपोत के लिए भोजन का प्रमुख स्रोत कीड़े और अन्य अकशेरुकी होते हैं जिन्हें पानी की सतह से या तैरती हुई वनस्पतियों से पकड़ा जाता है।
उनका स्वर मिमियाने "me-onp" जैसा होता है और यह नाक से निकलने वाली "ध्वनि" होती है।
मा करना देवी मन्दिर
मा करना देवी मन्दिर उत्तराखन्द के तीहरि जिले के पालि और मरोदागाद के मध्य में स्थित है। यह अति सुन्दर वनो से घिरा है। यह बहुत प्राचीन मन्दिर है। यह देवप्राग से दस किमी दूर है। यहाँ के अध्यछ विनोद शास्त्रि है। ये जान्कारी अन्कित राना के द्वारा लिखि गयी है।
पाली गान्व (तीहरी जिला)
पाली गान्व उतराखन्द के तीहरी जिले के मध्य मे स्थित है। यह अति रमनीय है। ये मा करना देवी मन्दिर से एक किमी दूर है। यहा के लोगो जीविका के लिये गाय भैस तथा बकरियो का पालन करते है। ये जानकारी अन्कित राना द्वारा लिखी गयी है।
नर्स
नर्स या उपचारिका (यदि पुरुष हो तो उपचारक), एक पेशेवर स्वास्थ्य कर्मी है जो, स्वास्थ्य सेवा दल के अन्य सदस्यों के साथ किसी रोगी के उपचार और सुरक्षा, लंबे समय से (चिरकालिक) या गंभीर रूप से (अतिपाती) बीमार व्यक्तियों के स्वास्थ्य सुधार, परिवारों और समुदायों में विभिन्न स्वास्थ्य संबंधी सेवायों की जानकारी और उनका प्रयोग और किसी आपदा के समय प्रभावित लोगों को उपचार या स्वास्थ्य सेवायें प्रदान कराने के लिए उत्तरदायी है।
एक उपचारिका स्वास्थ्य सेवा प्रदान करने के उपक्रम में कई नैदानिक और गैर-नैदानिक कार्य करने के अतिरिक्त विभिन्न चिकित्सा और नर्सिंग अनुसंधानों में भी सहयोग करती है।
एलेन चर्च
एलेन चर्च (22 सितंबर 1904 - 22 अगस्त 1965), संयुक्त राज्य अमेरिका और विश्व की पहली विमान परिचारिका थीं । क्रेस्को, आयोवा अमेरिका में 22 सितंबर 1904 को जन्मीं एलेन एक संभ्रांत परिवार की युवती थीं। उन्होनें 1930 में विमान सेवा बोइंग एयर ट्रांस्पोर्ट (बैट) (अब यूनाइटेड एयरलाइंस) की सैन फ्रांसिस्को और शिकागो के बीच की उड़ान के दौरान पहली बार विमान परिचारिका के रूप में उड़ान भरी थी। एलेन एक प्रशिक्षित नर्स थीं और उन्होने सैन फ्रांसिस्को के एक अस्पताल में नर्स के रूप में काम भी किया था। एलेन ने निजी तौर पर विमान संबंधी प्रशिक्षण भी लिया था। जब उन्होने बैट में परिचारिका के रूप में कार्य करने के लिए आवेदन किया तब विमान सेवा ने एक महिला परिचारिका को यात्रियों को लुभाने का एक नुस्खा मानते हुये अपनाने का निर्णय लिया। हालांकि बैट ने एलेन को एक विमान चालक के रूप में नियुक्त किया था पर एलेन के सुझाव को मानते हुये उन्हें परिचारिका का कार्य दिया।  बैट का यह प्रयास सफल रहा और इसके तीन महीने बाद इस विमान सेवा ने 20 और विमान परिचारिकाओं की नियुक्ति की। बैट का अनुसरण करते हुये अन्य विमान सेवाओं नें भी विमान परिचारिकाओं की नियुक्ति की। एलेन ने अपनी नियुक्ति के 18 महीने बाद एक कार दुर्घटना के कारण उड़ानों पर जाना बंद कर दिया और मिनेसोटा विश्वविद्यालय में नर्सिंग का प्रशिक्षण देने लगीं।
द्वितीय विश्व युद्ध के दौरान एलेन ने एक बार फिर से उड़ानों पर जाना शुरु किया उन्होने सैन्य नर्सिंग कोर में कैप्टन के रूप में उल्लेखनीय काम करते हुये एयर मैडल हासिल किया। एलेन ने हॉटे टैरे, इंडियाना में नर्सिंग निदेशक के रूप में भी कार्य किया। सन १९६४ में उन्होने हॉटे टैरे फर्स्ट नैशनल बैंक के अध्यक्ष लियोनार्ड ब्रिग्स मार्शल से विवाह किया।
१९६५ में घुड़सवारी के दौरान हुई एक दुर्घटना के परिणामस्वरूप एलेन की मृत्यु हो गयी। एलेन चर्च के सम्मान में क्रेस्को के हवाई अड्डे का नाम उनके नाम पर एलेन चर्च फील्ड रखा गया।
यूनाइटेड एयरलाइंस
यूनाइटेड एयरलाइंस (अंग्रेजी: United Air Lines) (NYSE: UAL) संयुक्त राज्य अमेरिका की एक प्रमुख और विश्व की कुछ सबसे बड़ी विमान सेवाओं में से एक विमान सेवा है। इसके पास ४८००० कर्मचारी और ३५९ विमानों का बेड़ा है। यह यूनाइटेड काँटीनेंटल होल्डिंग्स की एक सहायक कंपनी है और इसका मुख्यालय शिकागो में स्थित है।
यूनाइटेड एयरलाइंस इंक (आमतौर पर "यूनाइटेड" कहलाने वाला) शिकागो, इलिनोइस में स्थित एक अमेरिकी प्रमुख एयरलाइन है। १९२० के दशक में, बोइंग यूनाइटेड एयरलाइंस, जो की वर्तमान में दुनिया के सबसे बड़े विमान निर्माताओं में से एक है, यूनाइटेड एयरलाइन्स के पूर्व एयरलाइन संचालित करता था।
यूनाइटेड संयुक्त महाद्वीपीय संयुक्त राज्य अमेरिका, गुआम, और जापान में नौ एयरलाइन केन्द्रों से संचालन करता है। ह्यूस्टन में स्थित जॉर्ज बुश इंटरकांटिनेंटल हवाई अड्डा यूनाइटेड का सबसे बड़ा यात्री यातायात हब है जो सालाना १६,६००,००० यात्रियों को संभालता है और ४५४१३ यात्रियों को दैनिक रूप से संभालता है जबकि शिकागो ओ हेयर दैनिक प्रस्थान के मामले में सबसे बड़ा केंद्र है। शिकागो के विलिस टॉवर (पूर्व सियर्स टॉवर के रूप में जाना जाने वाला) में अपने मुख्यालय को बनाए रखते हुए कंपनी ८८,५०० से अधिक लोगों को रोजगार प्रदान करती हैI मुख्य रूप से डेल्टा एयरलाइन्स एवं अमेरिकन एयरलाइन्स यूनाइटेड को मार्किट में टक्कर देते हैंl यूनाइटेड एयरलाइंस की उत्पत्ति को वार्नर एयरलाइन्स से जोड़ा जाता है जो ई वॉटर वर्णीय की डाक सेवा हुआ करती थी। १९२६ में बोइस, इडाहो में स्थापित, वाहक ने अपनी पहली हवाई डाक सेवा की उड़ान भरी जिसने इतिहास रच दियाl द्वितीय विश्व युद्ध के बाद १९५० में यूनाइटेड के हवाई यात्रा के ग्राहकों की मांग में तेज़ी आई जिससे उसकी प्रति यात्री आय में पांच गुना की वृद्धि आई और उसके बाद दो दशकों तक यह वृद्धि होती ही रहीI १९५४ में यूनाइटेड एयरलाइंस पहली ऐसी कंपनी थी जिसने प्रशिक्षण पायलटों के लिए आधुनिक उड़ान सिमुलेटर ख़रीदे जिसमे दृश्य, ध्वनि और गति के संकेत हुआ करते थे l
यु ए एल, जो यूनाइटेड एयरलाइन्स की जनक कंपनी थी, कांटीनेंटल एयरलाइंस के साथ विलय करने से पहले कई प्रमुख यात्रा और अवकाश कंपनियों में बहुमत दांव रखती थी। यु ए एल के पूर्व सहायक कंपनियों में वेस्टिन होटल और रिसॉर्ट्स और हिल्टन होटल निगम के साथ-साथ ग्लोबल कार रेंटल कंपनी, हर्ट्ज़ का नाम भी शामिल हैं। यु ए एल ने १९८० और ९० के दशक के दौरान अपने मूल एयरलाइन के संचालन से संबंध नहीं रखने वाली अपनी संपत्ति को बेच दिया था। होनूलुलु, हवाई स्थित वाईकिक़ि सीसाइड होटल, जो की पहले यूनाइटेड ई थी एवं उसके उड़ान कर्मियों द्वारा इस्तेमाल की जाती थी उसे फरवरी २०१२ में बेच दिया गया I
यूनाइटेड एयरलाइंस ७० देशों के ७८ घरेलू मेनलाइन स्थलों और १०९ अंतर्राष्ट्रीय गंतव्यों में उड़ान भर्ती है जिनमे एशिया, अमेरिका, यूरोप, ओशिनिया और अफ्रीका है। यूनाइटेड ब्रिटिश एयरवेज, डेल्टा एयर लाइन्स, अमीरात, इतिहाद एयरवेज, कोरियाई एयर,क्वांटास, कतर एयरवेज, सिंगापुर एयरलाइंस और दक्षिण अफ्रीकी एयरवेज, सभी छह बसे हुए महाद्वीपों के लिए उड़ान भरने वाली कुछ एयरलाइन्स में से एक है। यूनाइटेड एशिया, ऑस्ट्रेलिया, अफ्रीका और यूरोप के लिए दुनिया भर में सेवा प्रदान करती है। अपने सात डोमेस्टिक हब से यूनाइटेड एक बहुत विशाल घरेलू रूट नेटवर्क चला रही है एवं हवाई और कॉन्टिनेंटल अमेरिका के बीच एक प्रमुख अमेरिकी वाहक है। यूनाइटेड गुआम और टोक्यो में कई अंतरराष्ट्रीय हब भी संचालित करती हैl
आपतन कोण
जब कोई किरण एक माध्यम से दूसरे माध्यम में जाती है। तो अपने मार्ग से कुछ विचलित हो जाती है। पहले माध्यम में आपतित किरण व अभिलम्ब के बीच बने कोण को आपतन कोण कहते हैं।
अल्ताफ़ हुसैन
अल्ताफ हुसैन (उर्दू : الطاف حسین) (जन्म : 17 सितम्बर 1953, कराची) पाकिस्तान की प्रमुख राजनैतिक पार्टी मुत्तहिदा क़ौमी मूवमेंट के संस्थापक एवं नेता हैं। सन् १९८८ एवं सन् १९९० के नेशनल असेम्बली के चुनावों में यह पार्टी तीसरा सबसे बड़ा दल बनकर उभरी थी। उनके उपर हत्या की विफल कोशिश की गयी थी जिसके बाद सन् १९९२ से वे यूके में स्वयं निर्वासित जीवन जी रहे हैं और वहाँ के नागरिक हैं।